Source: http://slideflix.net/doc/1165979/kaavoituksen-vaikutukset-kunnal--listekniikkaan-pirkkalan..
Timestamp: 2018-12-09 22:54:20+00:00
Document Index: 23951845

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko\n', 'kko ', 'KKO ', 'KKO ', 'KKO ', 'KKO ', 'kko ', 'KKO ', 'KKO ', 'kko\n', 'kko ', 'KKO ', 'kko\n', 'KKO ', 'kko ', 'kko ', 'KKO ', 'kko\n', 'kko ', 'KKO ', 'KKO ', 'kko ', 'kko ', 'KKO ', 'kko ', 'KKO ', 'kko ', 'KKO ', 'KKO ', 'KKO ', 'KKO ', 'kko ']

KAAVOITUKSEN VAIKUTUKSET KUNNAL- LISTEKNIIKKAAN Pirkkalan kunta
Download KAAVOITUKSEN VAIKUTUKSET KUNNAL- LISTEKNIIKKAAN Pirkkalan kunta
KAAVOITUKSEN VAIKUTUKSET KUNNALLISTEKNIIKKAAN
Santeri Salomäki
SANTERI SALOMÄKI:
Opinnäytetyö 61 sivua, joista liitteitä 5 sivua
Pirkkalan kunta sijaitsee Pirkanmaalla, noin 10 km päässä Tampereen keskustasta. Tilastojen mukaan Pirkkala on Suomen vetovoimaisin kunta ja sen väkiluku on kasvanut
nopeasti viime vuosina. Kunnan kasvaessa lisääntyy tarve uusille tonttialueille samalla.
Näitä alueita kaavoitettaessa ja toteutettaessa tarvitaan kunnallistekniikkaa. Tämän
opinnäytetyön tavoite oli laatia Pirkkalan kunnalle selvitys, josta käy ilmi erilaisten
kaavoissa ilmenevien ratkaisuiden vaikutusta kunnallistekniikan suunnitteluun ja toteutukseen.
Työssä selvitettiin yleisesti, mitä tarkasteltavat kunnallistekniikan osat sekä eri kaavatasot tarkoittavat ja pitävät sisällään. Pääsääntöisesti työssä tarkasteltiin kuitenkin eri kaavatasojen vaikutusta kunnallistekniikan suunnitteluun sekä toteutukseen. Ohessa käytiin
yleisesti läpi myös käsiteltävän kunnallistekniikan suunnittelun perusteet ja samalla
ilmeni kunnallisteknisten osien suunnittelun keskinäiset riippuvuudet. Myös tärkeimpien lakipykälien vaikutuksia käsiteltävään kunnallistekniikkaan on selvitetty työn yhteydessä.
Kaavoituksen vaikutukset kunnallistekniikkaan ovat yllättävän suuret ja jokainen kaavataso vaikuttaa jollain tavoin kunnallistekniikan suunnitteluun. Tätä asiaa painotettiin
työssä ottamalla esimerkiksi kaksi Pirkkalan kunnan eri asemakaava-aluetta ja tarkastelemalla, miten kaavoitusten ratkaisut vaikuttavat kyseisillä alueilla.
Kunnallistekniikan suunnittelussa päästään parhaaseen mahdolliseen lopputulokseen ja
saavutetaan paras mahdollinen palvelutaso, kun kunnallistekniikan suunnittelu otetaan
mukaan jo kaavoitusvaiheessa. Kaavoitusratkaisut vaikuttavat kunnallistekniikkaan jossain määrin koko ajan. Jotta päästään parhaiten haluttuun lopputulokseen, tulee kunnallistekniikan suunnittelua työstää ja huomioida aktiivisesti jo kaavoitusten yhteydessä.
Asiasanat: Kunnallistekniikka
Effects of Town Planning to Municipal Engineering
Bachelor's thesis 61 pages, appendices 5 pages
The municipality of Pirkkala is located in Pirkanmaa, about 10 km from the center of
Tampere. According to statistics, Pirkkala is Finland's most attractive municipality and
its population has grown rapidly in recent years. When a municipality grows, the need
for new plot areas is increases at the same time. During the zoning and developing of
these areas, planning of municipal engineering is required. The goal of this study was to
draw up a report for the municipality of Pirkkala, which would clarify the impact of
different solutions in zoning on planning and implementation of municipal engineering.
What the parts of municipal engineering and layers of zoning mean and include are covered in the thesis briefly. As a rule, the study discusses the different levels of impact on
planning and implementation of municipal engineering. How different plot levels effect
each part of the municipal planning and implementation are studied in the thesis. Along
with this, basics of municipal planning are explained including how the different parts
of the planning process effect each other. Also, the effects of the primary legal
provsions to do with municipal engineering is explained in the context of the work.
The effects of planning in municipal engineering are surprisingly large and each level of
zoning influences municipal planning in some form. To emphasize this issue the thesis
includes two different examples of two different town plans in the Pirkkala area and
explaines how planning solutions have an impact on the areas in question.
To achieve the best possible outcome in municipal planning and the best possible service level, the municipal planning should be included in every planning stage. Decisions
made in the planning stage affect the municipal planning at some level all the time. For
this reason, in order to reach the most desired result, municipal planning should be
worked at and taken into account actively already in the planning of zoning.
Key words: Municipal engineering
1.1. Työn taustat .......................................................................................................... 6
1.2. Työn rajaukset ja tavoite ...................................................................................... 6
2 KÄSITELTÄVÄ KUNNALLISTEKNIIKKA ........................................................... 8
2.1. Kadut .................................................................................................................... 8
2.2. Jätevesiviemärit ................................................................................................... 9
2.3. Hulevesiverkko .................................................................................................. 13
2.4. Vesijohtoverkko ................................................................................................. 14
3 KUNNALLISTEKNIIKAN SUUNNITTELUN PERUSTEET ............................... 17
3.1. Kadut .................................................................................................................. 17
3.1.1 Rakennekerrokset .................................................................................... 17
3.1.2 Liikennetekninen suunnittelu .................................................................. 22
3.2. Jätevesiverkko .................................................................................................... 23
3.3. Hulevesiverkko .................................................................................................. 27
3.4. Vesijohtoverkko ................................................................................................. 31
3.5. Putkimateriaalit .................................................................................................. 34
3.5.1 Vesijohtoverkon putket ........................................................................... 34
3.5.2 Viemäriputkien materiaalit...................................................................... 34
4 LAINSÄÄDÄNTÖ ................................................................................................... 37
4.1. Maankäyttö- ja rakennuslaki .............................................................................. 37
4.2. Ympäristönsuojelulaki ....................................................................................... 37
4.3. Vesilaki .............................................................................................................. 38
4.4. Vesihuoltolaki .................................................................................................... 38
5 KAAVOITUS JA SEN VAIKUTUS KUNNALLISTEKNIIKAN
SUUNNITTELUUN ................................................................................................. 39
5.1. Kaavoitus ........................................................................................................... 39
5.2. Kadun suunnittelu .............................................................................................. 40
5.3. Jätevesi- ja vesijohtoverkon suunnittelu ............................................................ 41
5.4. Hulevesiverkon suunnittelu ............................................................................... 43
5.5. Kaavoitus ratkaisuista aiheutuvia kustannuksia ................................................ 44
6 KAAVOITUSRATKAISUIDEN VAIKUTUKSET
KUNNALLISTEKNIIKKAAN ................................................................................ 49
6.1. Toivion alue ....................................................................................................... 50
6.2. Naistenmatkan alue ............................................................................................ 51
7 POHDINTA ............................................................................................................... 53
Liite 1. Colebrookin nomogrammi, karkeuskerroin k=0,2 mm. ............................... 57
Liite 2. Colebrookin nomogrammi, karkeuskerroin k=1,0 mm ................................ 58
Liite 3. Osa Pirkkalan yleiskaavaa ............................................................................ 59
Liite 4 Osa Toivion asemakaavaa ............................................................................. 60
Liite 5 Osa Naistenmatkan asemakaavaa .................................................................. 61
1.1. Työn taustat
Pirkkalan kunta sijaitsee Pirkanmaalla noin 10 km päässä Tampereen keskustasta.
Asukkaita Pirkkalassa on 19 000 ja pinta-alaa 103,8 km2. Tilastojen mukaan Pirkkala on
Suomen vetovoimaisin kunta ja sen väkiluku on kasvanut suhteessa nopeiten viime vuosina (Pirkkalan kunta, 2016).
Pirkkalan kunnan kasvaessa tarve uusille tonttialueille lisääntyy samalla. Näitä alueita
kaavoitettaessa ja toteutettaessa tarvitaan kunnallistekniikkaan ja sen suunnittelua. Eri
toimijoiden välisen yhteistyön tulee olla hyvää ja varsinkin suunnittelussa kiinnittää
huomiota eriasioiden vaikutuksista toisiinsa, jotta saavutettaisiin hintalaatusuhteeltaan
paras mahdollinen lopputulos. Opinnäytetyön avulla halutaan selvittää, millä tavalla
erilaiset ratkaisut kaavoituksessa sekä suunnittelussa vaikuttavat kokonaisuuteen ja mitä
mahdollisia kytköksiä eri asioilla on keskenään.
1.2. Työn rajaukset ja tavoitteet
Opinnäytetyössä tutkitaan miten Pirkkalan kunnan kaavoituksessa tehdyt ratkaisut vaikuttavat kunnallistekniikan eri osa-alueisiin suunnittelussa ja toteutuksessa. Tavoitteena
on selvittää, millaisia asioita kaavoituksessa ja suunnitellussa tulisi ottaa huomioon,
jotta saataisiin aikaiseksi kokonaisuus, joka palvelisi parhaiten kunnan tarpeita kunnallistekniikan näkökulmasta. Tällöin kunnan tulevien alueiden palvelutaso voitaisiin saada
mahdollisimman tehokkaaksi kunnallistekniikan toimivuuden kannalta. Työssä käsitellään asioita, jotka vaikuttavat kustannuksiin, mutta varsinaisia kustannuksia ei ole huomioitu. Kunnallistekniikaksi tässä työssä luetaan kadut, vesihuoltoverkosto ja hulevesiverkko.
Pirkkalan kunta ottaa huomioon opinnäytetyön tuloksia kaavoittaessaan ja suunnitellessaan uusia alueita sekä saneeratessaan jo olemassa olevia kohteita. Selvityksen avulla
pyritään löytämään tapoja saada Pirkkalan kunnan alue mahdollisimman toimivaksi ja
tehokkaaksi kunnallistekniikan osalta ja saada selville, mitkä ratkaisut vaikuttavat eniten kunnallistekniikan kokonaiskuvaan.
KÄSITELTÄVÄ KUNNALLISTEKNIIKKA
2.1. Kadut
Katualue on laaja toiminnallinen tila, joka sisältää kadun ylä- sekä alapuoliset johdot,
laitteet ja rakenteet. Sen tarkoitus ei ole toimia pelkästään kulkureittinä paikasta toiseen,
vaan toimia yhteisenä alueena, jossa voi tavata toisia ihmisiä ja viettää aikaa. Kadun
ongelmia on se, että se on käytännöllisesti katsoen ympäristöhaitta. Melun, pölyn ja
pakokaasujen aiheuttamien haittojen torjunta tulee ottaa huomioon katuverkostoa suunniteltaessa. Kadun tehtävään vaikuttaa kuitenkin moni asia, kuten sitä ympäröivä maankäyttö ja asema katuverkossa. Maankäytössä tarkastellaan onko kyseessä liikenne-, liike-, vai asuntokatu ja asemalla katuverkossa tarkoitetaan, että onko kyseessä pää-, kokooja-, vai tonttikatu. (Suomen kuntatekniikan yhdistys 2003)
Kokonaisuudessaan katuverkko on kaupunkirakennetta ylläpitävä osa, joka rajaa kaupungin, yhdistää sen ulkopuoliseen liikenneverkkoon, jakaa sitä osiin sekä toimii teknisen huollon sijoituspaikkana. Teknisen huollon verkostojen - vesijohdot, viemärit, kaukolämpöputket sekä sähkö- ja telekaapelit - sijoitus katualueelle tulisi olla toimivaa ja
tarkoituksen mukaista. Tämä aiheuttaa omat vaatimuksensa katutilan käytölle sekä katurakenteelle, mutta suurimmat ongelmat eivät liity rakentamisvaiheeseen, vaan tekniseen
huoltoon sekä verkostojen korjaus- ja uusimistöihin. ( Suomen kuntatekniikan yhdistys
Katuverkkojen luokittelukriteerit ovat hallinnollinen luokitus, toiminnallinen luokitus
sekä rakenteellinen luokitus. Hallinnollisessa luokittelussa kaduksi luetaan liikenneväylät, kadut, aukiot, torit ja kevyen liikenteen raitit, jotka sijaitsevat asemakaavaalueella. Katujen toteutus tapahtuu kunnan hyväksymän katusuunnitelman mukaisesti ja
kunta vastaa omalla kustannuksellaan katujen rakentamisesta sekä erikseen säädösten
mukaan jaetulla osalla, ylläpidon kustannuksista. (Suomen kuntatekniikan yhdistys
Toiminnallinen kadun luokitus perustuu liikenteellisiin tehtäviin ja se tehdään koko katuverkolle ajoneuvoliikenteen ja maankäytön näkökulmasta. Kadut jaetaan pää- ja pai-
kallisverkon katuihin. Pääverkon kadut välittävät pitkänmatkan liikennettä ja siirtymistä
kunnan eri osien välillä. Pääverkon katuja ovat:
 Sisääntulo- ja ohikulkuväylät, jotka kytkevät valtakunnallisen ja seudullisen tieverkon yhdyskunnan katuverkkoon ja toimivat linkkeinä valtakunnallisen, seudullisen ja katuliikenteen välillä.
 Pääkadut, jotka liittävät paikallisverkkoja toisiinsa sekä voivat kytkeä seudullista
tieverkkoa yhdyskunnan katuverkkoon.
Paikallisverkon katuja ovat:
 Kokoojakadut, jotka kokoavat tonttikatujen liikenteen ja liittävät tonttikadut
pääverkkoon ja toisiinsa.
 Tonttikadut, jotka kytkevät tontit paikallisverkkoon. Tonttikatuihin sisältyvät hidas-, piha- ja kävelykadut, jotka luetaan erikoiskaduiksi. Tonttikadut ovat lyhyitä, yleensä läpiajon estäviä rengas- tai umpikatuja.
(Suomen kuntatekniikan yhdistys 2003)
2.2. Jätevesiviemärit
Jätevesiverkko jakautuu kolmeen osaan, jotka on esitetty kuvassa 1. Verkko koostuu
tonttiviemäreistä, kokoojaviemäreistä ja pääviemäreistä, jotka sisältävät myös siirtoviemärit. Verkkoon ei lueta kuuluvaksi kiinteistöjen sisäisiä vesijohtoja. Jätevesiverkon
tehtävänä on huolehtia jätevesien kokoamisesta, johtaa ne puhdistamolle ja lopuksi purkaa puhdistettu jätevesi vesistöön. Käyttökohteista jätevedet johdetaan tonttijohtoja pitkin kokoojaviemäreihin, jotka yhdistyvät pääviemäreihin. Pääviemäreiden kautta jätevedet kulkeutuvat jätevedenpuhdistamolle, jossa jätevedet käsitellään. Käsittelyn jälkeen jätevedet johdetaan purkuviemäreitä pitkin vesistöön. Jätevesiverkon on toimittava
niin, ettei siitä aiheudu tarpeettomia haittoja ympäristölle tai ihmisille. (Suomen Rakennusinsinöörien Liitto RIL ry 2010a)
KUVA 1. Jätevesiverkon osat (Suomen Rakennusinsinöörien Liitto RIL ry 2010a)
Jätevesiverkon kaksi pääjärjestelmää ovat erillisviemäröinti ja sekaviemäröinti. Erillisviemäröinnissä jätevedet ja hulevedet kulkevat omissa viemärilinjoissaan, kuva 2. Tiheään asutuilla alueilla erillisviemäröintiin kuuluvat jätevesi- ja hulevesiviemärit. Hulevedet ohjataan vesistöön tai sopivaan avo-ojaan. Harvempaan asutulla alueella, kuten
maaseudulla, rakennetaan yleensä vain jätevesiviemärit ja hulevesille kaivetaan avo-ojia
tarpeen mukaan. Sekaviemäröinnissä jäte- ja hulevedet johdetaan samoissa viemäreissä,
kuva 3. (Suomen Rakennusinsinöörien Liitto RIL ry 2010a, 116 - 119)
KUVA 2. Erillisviemäröintijärjestelmä (Suomen Rakennusinsinöörien Liito RIL ry
2010a,116)
KUVA 3. Sekaviemärijärjestelmä (Suomen Rakennusinsinöörien Liito RIL ry 2010a,
Sekaviemäröintiä ei enää suositella otettavaksi käyttöön uusilla alueilla ja vanhoja sekaviemärilinjoja tulee muuttaa mahdollisuuksien mukaan erillisviemäröintijärjestelmiksi.
Tämä johtuu siitä, että viemäriverkon toiminnalle on tiukat ympäristönsuojelu- sekä
terveydelliset vaatimukset mm. pohjavesien suojelemiseksi ja erillisviemäröinnillä nämä saadaan taattua varmemmin. (Suomen Rakennusinsinöörien Liitto RIL ry 2010a)
Erillisviemäröinti on edullisin vaihtoehto silloin, kun hulevedet voidaan johtaa avoojissa. Erillisviemäröinnin avulla puhdistuksen järjestäminen on helpompaa ja tulvimisriski on pienempi kuin sekaviemäreissä. Erillisviemäröinti on sekaviemäröintiä suositeltavampi järjestelmä myös vesiensuojelun kannalta, sillä viemäriveden laatu sekä määrä
vaihtelevat vähemmän kuin sekaviemäröinnissä ja erillisviemäröinnissä ei juuri tarvitse
johtaa puhdistamattomia jätevesiä vesistöön. (Suomen Rakennusinsinöörien Liitto RIL
ry 2010a, 119)
Erillis- ja sekaviemäröintiverkot voivat koostua sekä vietto- että paineviemäreistä. Viettoviemäri toimii painovoimaisesti ja tästä syystä linjan korkeusasemat ja kaltevuudet on
suunniteltava sekä toteutettava huolella. Viettoviemärilinjan taitekohtiin, niin pysty kuin vaakataitteisiin, tulee asentaa tarkastuskaivot, joiden tyypillinen maksimiväli on
100 m. Kaivojen välisien putkilinjojen pitää olla suoria ja kaivojen tarpeeksi suuria,
jotta niiden valvonta, huolto ja puhdistus olisivat helpompaa. Yleensä viemärit pyritään
toteuttamaan viettoviemäreinä aina kun tämä on mahdollista, sillä silloin säästytään
pumppaamojen rakentamiselta sekä paineviemärien hajuhaitoilta. (Suomen Rakennusinsinöörien Liitto RIL ry 2010a, 26 – 27)
Painevesiviemärijärjestelmässä jätevesi pumpataan paineelliseen runkoviemäriin kiinteistökohtaisilla pumppaamoilla. Paineputki sopii erityisesti kallioisiin maastoihin, ranta-asutukseen sekä lomakyliin eli haja-asutusalueille. Putki voi kulkea samassa syvyydessä koko matkan ja myötäillä maaston muotoja, jolloin voidaan säästyä ylimääräisiltä
leikkaus- ja louhintatöiltä. (Suomen Rakennusinsinöörien Liitto RIL ry 2010a, 118)
2.3. Hulevesiverkko
Hulevesillä tarkoitetaan maanpinnalle tai muille pinnoille kerääntyviä sade- ja sulamisvesiä. Hulevesiverkon tehtävä on koota edellä mainitut vedet sekä rakennusten maanalaisista salaojista kertyvät kuivatusvedet putki- tai avojärjestelmään. Avoimiksi hulevesien johtamismenetelmiksi lasketaan kaikki avouomavirtaukseen perustuvat menetelmät kuten avo-ojat, purot, viherpainanteet, kourut ja kanavat. Putkijärjestelmällä
tarkoitetaan hulevesiviemäröintiä. (Hulevesiopas 2012, 20)
Hulevesiviemäriverkko alkaa kiinteistön tarkastuskaivosta ja päättyy valittuun purkupisteeseen, esimerkiksi maastonpainanteeseen, avo-ojaan, jokeen tai järveen. Verkoston
putket luokitellaan viiksijohtoihin sekä tontti-, kokooja-, pää- ja runkoviemäreihin.
Runko- ja pääviemärit sijoitetaan pääkaduille ja tontti- sekä kokoojaviemärit katuhierarkian mukaisesti tontti- ja kokoojakaduille. Hulevesiviemärilinjan putket yhdistetään toisiinsa hulevesi- ja tarkastuskaivojen sekä tarkastusputkien avulla, kun taas viiksijohdot yhdistävät tarkastuskaivot hulevesikaivoihin, (kuva 4). Hulevesikaivot sijoitetaan yleensä katulinjan tasauksen tai maaston alimpiin kohtiin, josta ne keräävät pintavalumat viemäriverkostoon. (Hulevesiopas 2012, 191)
KUVA 4. Hulevesiviemäriverkoston rakenne tontilta vesistöön (Hulevesiopas 2012,
Hulevesiviemäröintiä käytetään erityisesti silloin, kun avojärjestelmälle ei ole tarpeeksi
tilaa tai sen toteuttaminen ei muuten onnistu, sillä hulevesiviemäröinti sijoittuu katurakenteiden alle. Hulevesiviemäröintiä suositaan siis erityisesti paikoissa, jossa katualueet
ovat kapeita, kuten kaupunkialueet, taajamat ja esikaupunkialueet. (Suomen kuntatekniikan yhdistys 2003, 121)
2.4. Vesijohtoverkko
Vesijohtoverkon tarkoitus on tuottaa ja jakaa käyttäjille kaikki vaatimukset täyttävää
talousvettä. Vedenjakeluverkko voi koostua useammasta painepiiristä, joita säädellään
käyttämällä sulku- tai säätöventtiilejä rajoittamaan virtausta. Virtausta voidaan puolestaan tehostamalla paineenkorotuspumpuilla. Painepiireihin jako suoritetaan maaston-
muotojen tai verkon painehäviöiden mukaan. (Suomen Rakennusinsinöörien Liitto RIL
ry 2010a, 24)
Vesijohtoverkon varusteisiin kuuluvat ylä- ja alavesisäiliöt, venttiilit, vesi- ja palopostit
sekä putket (kuva 5). Ylä- ja alavesisäiliöiden tarkoitus on tasata verkon paineen sekä
käytön vaihteluita ja saada aikaa tasaisempi vedensyöttö verkkoon. Säiliöt myös varastoivat vettä sähkökatkojen ja käyttöhuippujen ajaksi. (Suomen Rakennusinsinöörien
Liitto RIL ry 2010a, 24–25)
KUVA 5. Yleiskuva jakeluverkosta ja sen varusteista (Suomen Rakennusinsinöörien
Liitto RIL ry 2010a, 105)
Vesijohtoverkosto pyritään rakentamaan siten, että venttiilien avulla huoltotilanteissa
vedenjakelupalvelun katkosalueet saadaan rajattua mahdollisimman pieniksi. Tavoite
olisi saada verkon päävesijohdot kiertoon eli päättyvien haarojen sijaan rakenteessa on
lenkkejä, jotka takaavat veden syötön toisesta suunnasta. Tällöin vältytään myös umpiperiltä. (Suomen Rakennusinsinöörien Liitto RIL ry 2010a, 25)
Vesijohtoverkon putket voidaan luokitella käyttötarkoituksen mukaan päävesijohtoihin,
jakelujohtoihin ja tonttijohtoihin, (kuva 6). Päävesijohdot muodostavat perusrakenteen
vesijohtoverkolle toimittaen vettä vesilähteestä, vesisäiliöstä tai vesilaitokselta eri osiin
käyttöaluetta. Käyttökohteille vesi otetaan yleensä katualueelle rakennettuja jakelujohtoja pitkin ja näistä tonttijohtoja pitkin lopulliseen kohteeseen. Jakelujohdot muodostavat pienempiä silmukoita, joilla pyritään yhdistämään päävesijohtoja toisiinsa. (Suomen
Rakennusinsinöörien Liitto RIL ry 2010a, 26, 104)
KUVA 6. Vesijohtoverkon osat. (Suomen Rakennusinsinöörien Liitto RIL ry 2010a, 26)
KUNNALLISTEKNIIKAN SUUNNITTELUN PERUSTEET
3.1. Kadut
3.1.1 Rakennekerrokset
Katurakenne on mitoitettava kestämään kadun mitoitusikä ilman suurempaa peruskorjaustarvetta ja rakennekerrosten mitoituksessa on otettava huomioon pohjamaan kantavuuden sekä routivuuden näkökulmat. Päällysrakenne itsessään koostuu alusrakenteen
yläpuolisista osista, jotka ovat tukikerros (yhdistetty suodatinkerros ja jakava kerros),
kantava kerros sekä päällyste (kuva 7).
KUVA 7. Kadun päällysrakenteen osat (Suomen kuntatekniikan yhdistys 2003, 95)
Tukikerros pitää sisällään suodatinkerroksen sekä jakavan kerroksen. Sen tarkoitus on
vähentää routanousuja, toimia kapilaarikatkona ja jakaa tulevaa kuormitusta tasaisemmin pohjamaalle. Suodatinkerros tehdään hiekasta, jonka maksimiraekoko on 50 mm,
mutta suodatinkerros voidaan myös korvata kuitukankaalla. Tämä on mahdollista sillä
ehdolla, ettei tukikerroksen paksuutta pienennetä, vaan se tehdään kokonaan jakavan
kerroksen materiaalista, sorasta, jonka maksimiraekoko on 100 mm. (Suomen kuntatekniikan yhdistys 2003, 95)
Kantava kerros tehdään aina maapohjan kantavuudesta riippumatta ja sen tarkoituksena
on lisätä rakenteen kantavuutta sekä muodostaa päällysteelle oikeanlainen pohja. Ajoradoilla kantava kerros tehdään maksimiraekooltaan 64 mm olevasta sora- tai kalliomurskeesta ja sen yläpinta muotoillaan raekooltaan 0 - 25 mm tai 0 - 32 mm olevalla murskeella. Kevyenliikenteen väylien kantavaan kerrokseen käytetään mursketta, jonka raekoko on 0 - 32 mm. (Suomen kuntatekniikan yhdistys 2003, 95)
Päällystekerros pitää sisällään kulutuskerroksen sekä mahdollisen sidekerroksen. Sidekerroksen tekoon käytetään normaalia asfalttibetonia ABS 16 - 22 ja kulutuskerroksen
tekoon asfalttibetonia AB 16 - 22. (Suomen kuntatekniikan yhdistys 2003, 95)
Päällysrakenteen mitoittaminen kantavuuden mukaan perustuu pohjamaan kantavuuteen, jonka määrittelyyn käytetään kimmomoduulia eli E-moduulia. Suunnittelussa
maapohjan kantavuusluokituksena käytetään taulukon 1 mukaisia kantavuusluokituksia.
TAULUKKO 1. Maapohjan kantavuusluokitus (Suomen kuntatekniikan yhdistys 2003)
KUVIO 1. Odemarkin yhtälö (Suomen kuntatekniikan yhdistys 2003, 97)
Kantavuuden mitoituksen teoreettisen perustana toimii ruotsalaisen Odemarkin yhtälö
(kuvio 1) ja vaadittava kantavuus on riippuvainen katuluokituksesta, jotka ovat esitetty
taulukossa 2. Katuluokat taas määräytyvät liikenteellisen merkityksen mukaan taulukon
3 mukaisesti. Odemarkin menetelmä vaatii luotettavaa tietoa pohjamaasta ja rakennusmateriaalien kimmomoduulien arvot, jotka on esitetty taulukossa 4. ( Suomen kuntatekniikan yhdistys 2003, 96–97)
TAULUKKO 2. Katuluokitus liikenneteknisen merkityksen mukaan (Suomen kuntatekniikan yhdistys 2003, 96)
TAULUKKO 3. Katurakenteen vaadittava kantavuus. (Suomen kuntatekniikan yhdistys
2003, 97)
TAULUKKO 4. Kadunrakennusmateriaalien kimmomoduuleja (Suomen kuntatekniikan
yhdistys 2003)
Päällysrakenteen routivuuden mitoituksen edellytyksenä on, että pohjamaa luokitellaan
routivaksi tai erittäin routivaksi. Maalajien luokittelu routiviin ja routimattomiin maalajeihin on esitetty kuvassa 8. Routamitoituksen lähtökohtana toimii mitoituspakkasmäärä, joka toistuu tilastollisesti kerran 5:ssä tai 10:ssä vuodessa (kuva 9). Yleensä routamitoitus suoritetaan laskemalla rakenteen sallittu routanousu laskentaohjelmalla. Laskemalla roudan tunkeutuminen pohjamaahan on myös mahdollinen tapa arvioida roudan
vaikutuksia. (Suomen kuntatekniikan yhdistys 2003, 96 - 98)
KUVA 8. Rakeisuuteen perustuvan routivuusluokituksen ohjekäyrät. (Ramboll Finland
KUVA 9. Tilastolliset pakkasmäärät (Suomen kuntatekniikan yhdistys 2003, 97)
3.1.2 Liikennetekninen suunnittelu
Liikenteellinen suunnittelu sisältää kadun poikkileikkauksen, liikenteenohjauksen, liittymien sekä geometrian mitoituksen. Kadun poikkileikkauksen suunnittelussa määritellään kadun tarvitsema kokonaisleveys, johon otetaan huomioon ajoradan, kevyen liikenteen väylien, viheralueiden, kuivatusjärjestelmien ja erilaisten levikkeiden vaatima tila.(RIL 262–2014, taitava kuntarakennuttaja 172). Vaaditun tilan mitoitukseen käytetään mitoitusajoneuvoa, (taulukko 5), kohtaamistapaa, mitoitusnopeutta sekä sivuetäisyyttä. Kohtaamistapoja on neljä:
 A, kohtaavat ajoneuvot eivät hiljennä nopeutta kohdatessaan
 B, hiljentävät nopeutta kohdatessaan
 C, toinen ajoneuvo on pysähdyksissä kohtaustilanteessa sekä
 D, toinen ajoneuvo poikkeaa ajoradan ulkopuolella kohtaustilanteessa
Sivuetäisyys määritetään nopeuden ja kohtaamistavan avulla, taulukosta 6. (Suomen
kuntatekniikan yhdistys 2003, 45 - 46)
TAULUKKO 5. Mitoitusajoneuvojen leveydet. (Suomen kuntatekniikan yhdistys 2003,
Kuorma-auto + perävaunu
TAULUKKO 6. Sivuetäisyydet (Suomen kuntatekniikan yhdistys 2003, 47)
Nopeus/kohtaamistapa
60/A 50/A 40/A 40/B 30/B 30/C
Sivuetäisyys (m)
Reunavara, moottoriajoneuvo
Reunavara, kevyen liikenteen yksikkö
Kohtaamisvara, ha/ha, ha/ka
Kohtaamisvara, ka/ka, la/la, kp/kp, 1,20
ha/pp, ha/jk
Kadun vaaka-ja pystygeometrian vaikuttavat eniten katua rajaavien tonttien korkeustaso, nopeustaso sekä katuympäristölle asetetut tavoitteet. Kadun nopeustason ollessa 50
km/h tai siitä ylöspäin se vaikuttaa geometriseen mitoitukseen. Vaakageometria muodostuu yleensä pienehköistä ympyränkaarista, jotka yhdistävät suoria toisiinsa. Tärkeää
vaakageometrian suunnitteluvaiheessa on muistaa pysähtymisnäkemät, jotta vältytään
vaaratilanteilta. (Suomen kuntatekniikan yhdistys 2003, 64)
Pystygeometrian suunnittelussa tärkeintä on sovittaa kadun geometria ympäristöön,
kuten tonttien korkeusasemiin. Kadun pintakaltevuuksien tulee olla sellaiset, että pintavedet saadaan ohjattua oikeaan paikkaan eivätkä ne ohjaudu tonteille. Kadun pituuskaltevuudelle on annettu tiettyjä raja-arvoja, jotta kadun kuivatus saadaan toimimaan oikein. (Suomen kuntatekniikan yhdistys 2003, 64 - 65)
3.2. Jätevesiverkko
Jätevesiviemäristön mitoituksessa selvitetään putkien halkaisijat sekä linjan minimisekä maksimikaltevuudet. Suunnittelussa tulee varmistua siitä, että viemäriputkien halkaisijat ovat tarpeeksi suuret johtaakseen mitoitusvesimäärää. Kaltevuuksien selvittämisessä on tarkoituksena huuhtoutumisen onnistuminen sekä eroosion ja putken kulumisen
vähentäminen. Myös putkimateriaali voi tuoda omat vaatimuksensa mitoitukselle.
(Siukkola 2005)
Mitoitusvirtaamana käytetään suurinta tuntivirtaamaa putken käyttöiän aikana ja tästä
käytetään nimitystä huippuvirtaama. Tarkempien tietojen puuttuessa käytetään putkiston teknisenä käyttöikänä 50 - 100v. (Tuikka 2015, 39)
Viemärien minimikaltevuus tulee määritellä, jottei viettoviemärin pohjalle jää sinne
laskeutunutta sedimenttiä (taulukko 7). Maksimikaltevuuden määrittämisellä pyritään
vähentämään putken kulumista sekä eroosiota ja se määrittää putkessa virtaavan jäteveden virtausnopeuden, jonka ohjeellinen maksimiarvo on 5 m/s. (Tuikka 2015)
TAULUKKO7. Jätevesiviemärien suositeltavia minikaltevuuksia. (Suomen Rakennusinsinöörien Liitto RIL ry 2010b, 45 - 50)
Viemärin mitoituksessa lähdetään liikkeelle laskemalla jätevesivirtaama kaavan 1 mukaisesti. Tällöin oletetaan teollisuudesta aiheutuvien vesien kuuluvan ominaiskulutukseen. Ominaiskäyttönä mitoituksessa voidaan käyttää vuoden 2030 ennustetta, joka selviää taulukosta 8. Suurin vuorokausi- sekä tuntikäyttökerroin saadaan selville käyttäjien
määrästä kuvien 10 ja 11 avulla. (Suomen kuntatekniikan yhdistys 2003)
∗ ℎ ∗  ∗
3600 ∗ 24
. =  äää ä ( ⁄)
= äö äää
= äö (⁄⁄ )
ℎ =  äö
TAULUKKO 8. Veden ominaiskäyttö ja sen vaihtelut. (Suomen kuntatekniikan
yhdistys 2003, 22)
KUVA 10. Maksimivuorokausikerroin. (Suomen Rakennusinsinöörien Liitto RIL ry
2010b, 23)
KUVA 11. Maksimituntikerroin. (Suomen Rakennusinsinöörien Liitto RIL ry 2010b,
Mitoitusvirtaaman lisäksi mitoituksessa tulee ottaa huomioon myös vuotovedet (kaava
2). Vaikka käytännössä jätevesiviemärissä johdetaan pelkkää jätevettä, esiintyy niissä
silti runsaasti vuotovesiä. Vuotovesiä järjestelmään tulee pinta- ja pohjavedestä, joka
pääsee putkissa ja kaivoissa olevien halkeamien, rakojen, liitosten ja viallisten kohtien
kautta jätevesiviemäriin. Vuotovesien määrään taas vaikuttavat viemärin ikä, liitosten
materiaalit sekä tyypit ja lisäksi rakennustöiden toteutustapa. Vuotoveden vaikutusta
huomioon otettaessa käytetään sillä mitoitusarvoa 0,3 - 0,6 l/s. (Suomen Rakennusinsinöörien Liitto RIL ry 2010b, 13, 47 - 48)
=  ääää
=  äää
Kun tiedetään jätevesivirtaama ja virtausnopeus, voidaan määrittää viemäriputken koko
Colebrookin nomogrammien avulla (liitteet 1 ja 2). Kun putkikoko on valittu edellä
mainitulla menetelmällä ja määritelty kaltevuus aikaisemmin esitetyn taulukon 7 perusteella, täytyy selvittää vielä putken huuhtoutuminen. Huuhtoutumisessa selvitetään hankausjännitystä kaavan 3 mukaisesti ja mikäli hankausjännitykseksi saadaan yli 1,5 N/m,
on jätevesiviemäri huuhtoutuva. Mikäli tulos alittaa arvon 1,0 N/m, viemäri ei ole huuhtoutuva, jolloin kaltevuus sekä/tai putkikoko tulee arvioida uudelleen. (Suomen Rakennusinsinöörien Liitto RIL ry 2010b, 49 - 50)
= ∗∗∗
T = hankausjännitys N/m2
γ = veden tiheys 1000kg/m3
l = putken kaltevuus m/m
R = hydraulinen säde, A/p, m
A = putken vesipoikkileikkauspinta-ala m2
P = märkä piiri m
3.3. Hulevesiverkko
Hulevesiviemärin mitoitusperusteena toimii yleensä valitulla toistuvuudella toistuva
sateesta aiheutuva hulevesivirtaama. Hulevesiviemärin tulee pystyä johtamaan ilman
padotusta valitun mitoitustilanteen virtaama. Hulevesiverkon suunnittelussa tulee varautua mahdollisiin tulvatilanteisiin suunnittelemalla tulvareitit, joita pitkin tulvavesi johtuu alueilla, missä siitä ei ole haittaa. (Hulevesiopas 2012, 207)
Mitoitusvirtaaman määrittely suoritetaan valuma-alueen ominaisuuksien, mitoitussateen
rankkuuden ja keston perusteella. Mitoitusvirtaaman lisäksi putken koon suunnitteluun
vaikuttavat putken kaltevuus sekä putkessa kulkevan veden virtausnopeus. Valumaalueen ominaisuuksista tarvitaan valuma-alueen koko sekä valumakerroin. Valuma-alue
on alue, jolta vesiuoman tietyn poikkileikkauksen kautta kulkevat vedet kertyvät (taulukot 9 ja 10). (Suomen kuntatekniikan yhdistys 2003)
TAULUKKO 9. Mitoitusvirtaaman riippuvuus valuma-alueen pinta-alasta (Suomen
kuntatekniikan yhdistys 2003)
Valuma-alue (ha)
Mitoitusvirtaaman aiheuttaja
Rankkasade tai lumen sulaminen
Lumen sulaminen, poikkeuksena rakennetut ja viemäröidyt alueet
Valumakerroin osoittaa sen hulevedenmäärän, joka tulee huomioida mitoituksessa (taulukko 10). Muu osa vedestä imeytyy maaperään, pidättyy kasveihin tai haihtuu ilmaan.
Valumakerroin vaihtelee 0 ja 1 välillä ja suuresta vaihtelusta johtuen isot mitoitettavat
alueet voidaan jakaa osiin. (Hulevesiopas 2012, 207; Suomen kuntatekniikan yhdistys
2003, 120,121)
Taulukko 10. Kaupunkiolosuhteisiin soveltuvat alueelliset valumakertoimet. (Suomen
Alueen laatu
Valumakerroin
kerrostalokortte- 0,8
lit/kestopäällysteiset pihat
kerrostalokortte- 0,7
lit/sorapäällysteiset ja istutuksia sisältävät pihat
Avoimet kerrostalokorttelit
Rivitaloalueet ja vastaavat
Omakotialueet/pienet tontit
Omakotialueet/suuret tontit
Suurehkot puistoalueet, joutomaat
Mitoitussateen määrityksessä on neljä määräävää tekijää: sateen kesto, määrä, intensiteetti eli rankkuus ja toistuvuus. Rankkuudella tarkoitetaan lyhyen ajanjakson aikana
tietylle alueelle satanutta veden määrää ja se on keskeisin suure sadevesiviemäreitä mitoitettaessa. Mitoitussateena käytetään yleensä kahden vuoden välein toistuvaa 10 minuutin rankkasadetta eli 125 l/s*ha (kuva12). ( Suomen kuntatekniikan yhdistys
2003,120 - 121; Hulevesiopas 2012, 102)
KUVA 12. Rankkasateen voimakkuus kestoajan ja esiintymistaajuuden funktiona suomessa (Suomen kuntatekniikan yhdistys 2003, 121)
Edellä mainittujen suureiden avulla pystytään märittämään putken virtaama kaavasta 4.
Kaavalla käsin laskeminen soveltuu hyvin pienille ja ominaisuuksiltaan homogeenisille
valuma-alueille. Haastavampien alueiden laskentaan on olemassa erilaisia tietokonemalleja. (Hulevesiopas 2012, 209)
=∗∗
Q = Virtaama, l/s
i = Mitoitussateen rankkuus, l/s*ha
u = Valumakerroin
F = Valuma-alueen pinta-ala, ha
Putkille määritellyt minimi- ja maksimikaltevuudet varmistavat putken moitteettoman
toimivuuden. Minimikaltevuus on näistä tärkeämpi eikä sitä saa keinotekoisesti pienentää putkikokoa suurentamalla. Maksimikaltevuuden suurimpana sallittuna virtausnopeutena on käytetty 3 m/s. Taulukossa 11 on esitetty suositeltuja minimi- ja maksikaltevuuksia sadevesiviemärille. (Suomen kuntatekniikan yhdistys 2003, 122)
TAULUKKO 11. Sadevesiviemärin suositeltavat minimi- ja maksimikaltevuudet (Hulevesiopas 2012, 212)
Putkikoko, mm
mini- Suositeltava
mikaltevuus, %
maksimikaltevuus, %
Sadevesiviemärin koko määräytyy kuvan 13:nen virtausnomogrammin mukaisesti putken kaltevuuden ja virtaaman mukaan. Putken materiaalilla ei ole osoitetusti vaikutusta
putken vedenjohtokykyyn, joten voidaan olettaa, että mitoitusvirtaamalle valitun putken
sisähalkaisija on yhtä suuri kaikilla putkimateriaaleilla. (Suomen kuntatekniikan yhdistys 2003,121 – 122)
Joissain tilanteissa mitoittavan virtaaman voi myös aiheuttaa lumen sulamisvedet, esimerkiksi laajoilla rakentamattomilla alueilla avo-ojien liittyessä hulevesiverkkoon.
Tällöin virtaama lasketaan kaavan 5. (Hulevesiopas 2012, 207; Suomen kuntatekniikan
yhdistys 2003, 121)
Hq = kevätylivaluma, l/s*km2
F = valuma-alueen pinta-ala, km2
KUVA 13. Virtausnomogrammi (Suomen kuntatekniikan yhdistys 2003, 121)
3.4. Vesijohtoverkko
Vesijohtoverkon mitoitusta ja suunnittelua ohjeistaa lähtökohtaisesti vesihuoltolaki ja
siihen liittyvät lainsäädännöt. Mitoitus perustuu vedenkäyttöä koskeviin ennustuksiin
vähintään 20 - 40v ennustusjaksolla. (Suomen Rakennusinsinöörien Liitto RIL ry
Vesijohtoverkko mitoitetaan ensisijaisesti seuraaville käyttötilanteille:
Tavanomaisiin tarkoituksiin käytettävän veden huippukäytölle
Sammutussuunnitelman mukaiselle sammutusveden otolle tai kiinteistöjen sammutusvesille
Vesisäiliön täyttötilanne
Mitoitus suoritetaan yleensä huipputuntikäytön mukaan. Tällöin päävesijohdoissa kulutusjakso on 0,5 - 1 h ja jakeluvesijohdoissa 0,25 - 1 h. Jotta voidaan määrittää huipputuntikäyttö, tulee ensin ratkaista keskimääräinen vuorokausikäyttö kaavasta 6. Kaavassa
käytettävä ominaiskäytön arvot saadaan edellä esitetystä taulukossa 10. (Suomen Rakennusinsinöörien Liitto RIL ry 2010b, 25,34)
äö ∗
= äää äö , 3 /
äö = äö  ⁄⁄
P = vedenkäyttäjien lukumäärä
Keskimääräisen vuorokautisen vedenkäytön avulla voidaan ratkaista suurin vuorokausikäyttö (kaava 7) sekä huipputuntikäyttö (kaava 8). Kaavoissa tarvittavat maksimivuorokausikerroin sekä huipputuntikerroin saadaan edellä esitetyistä kuvista 10 ja 11. (Suomen Rakennusinsinöörien Liitto RIL ry 2010b, 25)
=  äö, 3 /
= äää äö , 3 ⁄
ℎ = ℎ ∗  ∗
ℎ = ℎäö,  ⁄ℎ
ℎ = ℎ
Kun mitoitetaan vesijohtoverkkoa, on myös huomioitava paineen muutokset ja painehäviö eli laskettava virtaushäviö. Virtaushäviön laskemiseen on useita menetelmiä, mutta
yleisimmin käytetyt menetelmät ovat yleinen kitkahäviön (kaava 9) ja Hazen – Williamsin kaava (10). Yleisen kitkahäviön kaavaa on hieman hankala käyttää, joten sitä
varten on luotu nomogrammeja, joista yleisimmät perustuvat Colebrookin sovellukseen
kaavasta (liitteet 1 ja 2). (Suomen Rakennusinsinöörien Liitto RIL ry 2010b, 35, 145 146)
ℎ =  ∗ ∗
hf = virtaushäviö, m
f = kitkahäviökerroin
L = putken pituus, m
d = putkenhalkaisija, m
v = veden keskimääräinen nopeus, ⁄
g = maan vetovoiman kiihtyvyys, 9,81 ⁄ 2
Hazen – Williamsin kaava on yleisimpiä kaavoja virtaushäviön laskentaan vesijohtoverkossa sekä paineviemärissä. Kaavaa käytetään putkille joiden sisähalkaisija on ≥ 50
mm ja virtausnopeus ≤ 3 ⁄. Kaavassa käytetyt Hazen – Williamsin luku saadaan
taulukosta 11. (Suomen Rakennusinsinöörien Liitto RIL ry 2010b, 36)
= 0,278 ∗  ∗  2,63 ∗  0,54
Q = virtaama, m3/s
C = Hazen – Williamsin kerroin
d = putken halkaisija, m
I = energiaviivan kaltevuus, m/m (kaava 11)
L = laskentaputken pituus, m
3.5. Putkimateriaalit
3.5.1 Vesijohtoverkon putket
Vesijohtoputkien sekä muiden järjestelmän komponenttien tulee noudattaa standardin
SFS-EN 805 määritteitä ja vaatimuksia. Putken materiaalin tulee olla sellainen, että veden laatu säilyy hygieenisyyden ja muun laadun suhteen moitteettomana ja, että se kestää maaperä- ja ympäristöolosuhteet. Nykyisin uusien putkien yleisimmät materiaalit
ovat polyeteeni (PE), polyvinyylikloridi (PVC), pallografiittivalurauta (SG) sekä teräs
(T), jota käytetään suurissa ja erityiskohteissa. (Suomen Rakennusinsinöörien Liitto RIL
ry 2010b, 68)
Vesijohdon putkimateriaalin valinnassa tulee ottaa huomioon mm. seuraavia seikkoja:
 Putken todellinen käyttöikä
 Paineen, alipaineen ja paineiskujen kestävyys
 Korroosionkestävyys
 Tiiviys
 Kuljetus ja varastointikestävyys
 Maaperän ja liikenteen aiheuttamien kuormien kestävyys
 Jäätymisvaurioiden kestävyys sekä sulatus mahdollisuus
 Vedenjohtokyvyn pysyvyys ja sen vaikutus pumppauskuluihin
 Koko ja paineluokka
 Vaatimukset perustamiselle ja sijoituspaikalle
 Mahdolliset muodonmuutokset
 Vaadittavat erityisominaisuudet
 Kustannukset
3.5.2 Viemäriputkien materiaalit
Viemäriputkien materiaalina toimii useimmiten muovi tai betoni. Näiden rinnalla saattaa esiintyä kuitenkin harvemmassa määrin myös valurautaa sekä puuta. Putken tulee
olla sisältä sileä ja kestää maanpaineen sekä liikenteen aiheuttamat kuormat. Sen tulee
myös kestää veden ja sen mukana liikkuvan kiintoaineksen aiheuttama mekaaninen kulutus sekä viemäriveden sisältämien aineiden aiheuttama kemiallinen korroosio. (Suomen Rakennusinsinöörien Liitto RIL ry 2010b, 103)
Muovisia putkia käytetään niin vietto- kuin paineviemäreissä. Viettoviemäreissä materiaalina käytetään polyeteeni (PE), polyvinyylikloridi (PVC) sekä polypropeeni (PP) putkia ja ne luokitellaan rengasjäykkyyden (SN) perusteella (taulukko12). (Suomen Rakennusinsinöörien Liitto RIL ry 2010b, 103)
TAULUKKO 12. kestomuovisten viettojohtojen jäykkyysluokat liikennealueilla. (Suomen Rakennusinsinöörien Liitto RIL ry 2010b, 103)
Peitesyvyys putken laesta
(m). Alkutäyttömateriaali
tiivistetty (Hk, Sr, M)
Kevyen liikenteen väylät ja 0,8 – 6,0
vastaavat pihat
Kadut ja vastaavat, yleiset 1,0 – 6,0
paikoitusalueet,
SN 16 tai vastaava paine-
tavaralii- >6
kenteen kentät
Betoniputket ovat pääsääntöisesti Betoniputkinormien 2001 tai sitä uudemman mukaisesti valmistettuja EK-järjestelmän putkia. Betoniputkia on erimallisia: pyöreitä, jalallisia tai munanmuotoisia ja ne jaetaan lujuusluokkiin B, Br ja Dr. Taulukossa 13 on esitetty sallitut minimi- ja maksimipeitesyvyydet eri lujuusluokille. ( Suomen Rakennusinsinöörien Liitto RIL ry 2010b, 104 - 105)
TAULUKKO 13. Betoniputkien sallitut peitesyvyydet (Suomen Rakennusinsinöörien
Liitto RIL ry 2010b, 105)
Ei tiivistetty
Maksimi, m
Minimi, m
Kunnallistekniikka pitää sisällään niin maa- kuin vesirakentamista ja näitä molempia
ohjaavat erilaiset lait sekä säädökset. Seuraavassa on käyty läpi keskeisimpiä lakeja ja
säädöksiä, jotka koskevat kunnallistekniikan rakentamista ja suunnittelua.
4.1. Maankäyttö- ja rakennuslaki
Maankäyttö- ja rakennuslain tavoite on luoda edellytykset hyvälle elinympäristölle ja
edistää monitahoista kestävää kehitystä säätämällä rakennusten ja alueiden käyttöä, rakentamista sekä suunnittelua. Lain toiseksi tavoitteeksi katsotaan antaa jokaiselle mahdollisuus asioiden valmisteluun sekä turvata suunnittelun laatu ja monipuolinen asiantuntemus. (Maankäyttö- ja rakennuslaki 132/1999)
Maankäyttö- ja rakennuslaki määrittelee erilaisia tehtäviä kunnille sekä tavoitteita alueiden suunnittelulle ja käytölle. Maankäyttö- ja rakennuslaissa säädetään asema- ja
yleiskaavasta sekä niiden laatimisesta kuten myös yleisistä alueista kuten kaduista.
(Maankäyttö- ja rakennuslaki 132/1999)
4.2. Ympäristönsuojelulaki
Ympäristönsuojelulain tarkoitus on turvata terveellinen, viihtyisä ja monimuotoinen
ympäristö ehkäisemällä ympäristön pilaantumista. Laissa on eritelty erilaiset kiellot,
velvollisuudet ja periaatteet, joiden avulla ympäristön pilaantumista voidaan ehkäistä.
(Ympäristönsuojelulaki 27.6.2014/527)
Kaikki toiminta, mikä voi aiheuttaa haittaa ympäristölle, on luvanvaraista ja vaatii ainakin ympäristöluvan. Ympäristönsuojelulain mukaan kunnalle kuuluvista lupa- ja valvontatehtävistä vastaa ympäristönsuojeluviranomainen. Nämä kunnalle määritellyt tehtävät on tarkennettu laissa. (Ympäristönsuojelulaki 27.6.2014/527)
4.3. Vesilaki
Vesilakia tulkittaessa on noudatettava luonnonsuojelu-, muinaismuisto- sekä maankäyttö- ja rakennuslain määräyksiä. Laki pyrkii tekemään vesivarojen käytöstä kaikin puolin
kestävää ja ehkäisemään niiden käytöstä mahdollisesti aiheutuvia haittoja. Laissa määritellään erilaisia omistus- ja käyttöoikeuksia vesille sekä niitä koskeville rakenteille.
(Vesilaki 27.5.2011/587)
Vesilain mukaan ympäristönsuojeluviranomainen valvoo kunnassa tämän lain määräysten ja säännösten noudattamista. Laki myös tarkentaa kunnan ympäristönsuojeluviranomaisen tehtäviä erilaisissa tapauksissa, kuten esimerkiksi ojitukseen liittyvissä asioissa. (Vesilaki 27.5.2011/587)
4.4. Vesihuoltolaki
Vesihuoltolain tavoite on turvata kohtuullisin kustannuksin, että saatavilla on riittävän
terveellistä ja moitteetonta talousvettä sekä kaikin puolin asiallista viemäröintiä. Laissa
myös määritellään eri tahojen tehtäviä ja vastuita vesihuollon järjestämisen, hoitamisen
ja kehittämisen suhteen. Esimerkiksi kokonaisvastuu alueen vesihuollon hoitamisesta ja
kehittämisestä on lain mukaan kunnalla. (Vesihuoltolaki 9.2.2001/119))
KAAVOITUS JA SEN VAIKUTUS KUNNALLISTEKNIIKAN SUUNNITTELUUN
5.1. Kaavoitus
Kaavoituksessa määritetään alueen yhdyskuntarakenne, käyttötarkoitus, liikenneratkaisut sekä näiden aluevaraukset. Maankäyttö- ja rakennuslaki säätelee kaavoituksen kaavatasoja, joita on neljä: valtakunnalliset alueiden käyttötavoitteet, maakuntakaava,
yleiskaava ja asemakaava. Valtakunnallisissa alueidenkäyttötavoitteista päättää valtioneuvosto ja ne voivat koskea asioita joilla on:
 Aluerakenteen, alueidenkäytön taikka liikenne- ja energiaverkon
kannalta laajempi kuin maakunnallinen merkitys
 Merkittävä vaikutus kansalliseen kulttuuri- tai luonnonperintöön
 Valtakunnallisesti merkittävä vaikutus ekologiseen kestävyyteen,
aluerakenteen talouteen tai merkittävien ympäristöhaittojen välttämiseksi
(Suomen kuntatekniikan yhdistys 2003, 17; Suomen Rakennusinsinöörien Liitto RIL ry.2014b, 31)
Maakuntakaava on yleispiirteinen suunnitelma, jonka laatii maakuntaliitto ja hyväksyy
maakuntaliiton liittovaltuusto. Kaavassa esitetään alueiden käytön ja yhdyskuntarakenteen periaatteet sekä osoitetaan maakunnan kehittämisen kannalta tarpeellisia alueita.
Maakuntakaavan käyttäminen on tarpeen, mikäli voidaan olettaa hankkeella olevan seudullisia vaikutuksia koskien esimerkiksi liikenteen, kunnallistekniikan, virkistyksen tai
palvelujen järjestämistä. Maakuntakaava ohjaa kuntien yleis- ja asemakaavojen suunnittelua, joten kunnat eivät voi poiketa maakuntakaavan ratkaisuista. (Suomen Rakennusinsinöörien Liitto RIL ry.2014b, 31; Suomen kuntatekniikan yhdistys 2003; Ympäristöhallinnon yhteinen verkkopalvelu)
Yleiskaava on kunnan laatima ja kunnanvaltuuston hyväksymä, maakuntakaavasta hierarkiassa yhden alempi ja tarkempi kaava. Se määrittää yleispiirteisesti kunnan yhdyskuntarakenteen tilavarauksineen. Yleiskaavassa osoitetaan tarpeelliset alueet yksityiskohtaisen kaavoituksen ja muun suunnittelun sekä rakentamisen ja muun maankäytön
perustaksi. Siinä määrätään likimääräiset sijainnit ja keskinäiset suhteet suunnittelualu-
een rakentamisalueille, liikenneväylille ja vapaa-alueille. Mikäli jokin hanke vaatii
yleiskaavan laatimista tai muuttamista, voidaan laatia rajattua aluetta koskeva osayleiskaava tai joissain tapauksissa harvoin käytetty, johonkin suunnittelun osa-alueeseen
keskittyvä vaiheyleiskaava. Yleiskaava voidaan myös laatia kahden tai useamman kunnan yhteisenä, jolloin se on saatettava Ympäristöministeriön vahvistettavaksi. ( Suomen
kuntatekniikan yhdistys 2003, 17; Suomen Rakennusinsinöörien Liitto RIL ry. 2014b,
Yleiskaava ohjaa tarkimman ja yksityiskohtaisimman kaavatason eli asemakaavan
suunnittelua. Asemakaava laaditaan yksityiskohtaista alueen järjestämistä, rakentamista
ja kehittämistä varten. Siinä esitetään yksityiskohtaisesti tarvittavat aluevaraukset kuten
tontit ja katualueet sekä rakentamisen käyttötarkoitus, tyyppi, laatu ja rakennusoikeuden
määrä. Asemakaava pitää sisällään kaavakartan sekä kaavaselostuksen joka antaa tärkeää lisätietoa katusuunnittelua varten. Kaava voi koskea kokonaista asuinaluetta tai se voi
koskea vai yhtä rakennuskohdetta. Asemakaavan laatii kunta ja hyväksyy kunnanvaltuusto. Kunnan on pidettävä asemakaava ajan tasalla sitä mukaa kun kunnan kehitys
taikka maankäytön ohjaustarve sitä edellyttää. (Suomen kuntatekniikan yhdistys 2003,
17; Suomen Rakennusinsinöörien Liitto RIL ry. 2014b, 32 - 33)
5.2. Kadun suunnittelu
Kadun suunnittelussa kaavoituksella on iso merkitys. Yleiskaava antaa vain tavoitteellista informaatioita yhdyskuntarakenteen ja liikennejärjestelmien osalta. Suurempi vaikutus on asemakaavalla, joka osoittaa katujen, kevyen liikenteen väylien ja muiden
yleisten alueiden tilavaraukset, käyttötarkoituksen ja hallinnollisen jaon. Asemakaavan
yhteydessä laaditaan liikenteen yleissuunnitelma, jota varten voi olla tarpeen laatia liikenne-ennusteita sekä liikenneturvallisuutta, melua ja muita ympäristövaikutuksia sekä
rakennettavuutta koskevia selvityksiä. (Suomen Rakennusinsinöörien Liitto RIL ry.
2014b, 170)
Asemakaavan katualueet varataan liikenteen yleissuunnitelman perusteella ja kaavan
yksityiskohtaisilla merkinnöillä ja määräyksillä annetaan sitovat raamit kadun suunnittelulle. Liikenteen yleissuunnitelmassa esitetään liikenteen väylät, liittymäjärjestelyt
sekä joukkoliikenteen pysäkit ja sen yhteydessä suoritetaan vaadittavat mitoitukset.
Yleissuunnitelmassa on tärkeää ottaa huomioon katualueen ja muun maankäytön kannalta tärkeät aluevaraukset. (Suomen Rakennusinsinöörien Liitto RIL ry. 2014b, 170)
Aluevarauksia mitoitettaessa on tärkeää huomioida tulevan maankäytön, liikenteen kehityksen, kunnossapidon ja liikenneturvallisuuden vaatimukset eri alueille. Esimerkiksi
talvisin pois aurattavan lumen poiskuljetus tai mahdollisuus vaihtoehtoiselle sijoituspaikalle. Nämä asiat olisi hyvä ottaa huomioon jo kadun sijoitusta mietittäessä. (Suomen
Rakennusinsinöörien Liitto RIL ry. 2014b, 170)
Kadunpito on kunnan vastuulla ja se on määritelty maankäyttö- ja rakennuslaissa. Kadun pito pitää sisällään kadun suunnittelun, rakentamisen ja ylläpidon. Myös muut toimenpiteet, jotka ovat tarpeellisia katualueen, sen ylä- ja alapuolisten johtojen, laitteiden
sekä rakenteiden yhteensovittamiseksi kuuluvat osaksi kadunpitoa. Kunta voi hoitaa
kadunpidon itse tai ulkoistaa sen. (Tuikka 2015, 18)
5.3. Jätevesi- ja vesijohtoverkon suunnittelu
Kuntatason yhdyskuntasuunnittelun pääsektoreita on kolme: toimintojen, maankäytön ja
talouden suunnittelu. Vesihuolto-, jätevesi- ja vesijohtoverkko liittyvät yleisimmin
muuhun yhdyskuntasuunnitteluun kaavoituksen eli maankäytön suunnitellun kautta ja
tämän vuoksi se vaikuttaa erilaisten kaavojen laatimiseen. (Suomen Rakennusinsinöörien Liitto RIL ry.2010a)
Vesihuoltosuunnittelu kuuluu osana eriasteisten kaavojen laatimiseen ja sen tulee tapahtua yhteistyössä kaavoitussuunnittelun kanssa. Vesihuoltosuunnittelun tarkoituksena on
selvittää riittävät perusteet kaavoitusratkaisuja varten. Vesihuoltosuunnittelun tehtäviä
ovat myös riittävän ja laadukkaan käyttöveden saannin edellytysten selvittäminen, jätevesien johtaminen ja käsittely sekä liittyminen vanhaan verkkoon ja vaikutukset ulkopuoliseen verkkoon. Tärkeää on myös kustannusselvitysten ja kustannusvertailujen tekeminen, jotta vesihuollon asettamat vaatimukset ja kustannusvaikutukset voidaan
huomioida maankäytössä. (Suomen Rakennusinsinöörien Liitto RIL ry.2010a)
Maakuntakaavatason vesihuoltosuunnitelmalla pyritään selvittämään kaavaan merkittyjen kohteiden ja alueiden toteutettavuus huomioimalla vesihuollon nykytila, alueen ke-
hitysennusteet, taloudelliset edellytykset ja ympäristönsuojelun vaatimukset. Suunnitelmalla pyritään riittävän tiedon antamiseen ja taloudellinen toteuttamisjärjestyksen
selvittämistä. Maakuntakaavojen vesihuoltosuunnitelma sisältää vesihuoltoselvitysten
lisäksi yleensä vesiensuojelua koskevan selvityksen. (Suomen Rakennusinsinöörien
Liitto RIL ry.2010a)
Yleiskaavatason vesihuoltosuunnitelma on tarkennus maakuntakaavatason vastaavasta
suunnitelmasta. Siinä täsmennetään kunnan sisäisen vesihuollon ajoituksellisia, ynnä
muita tekijöitä. Vaikka suunnitelma käsittää ensisijaisesti kunnan sisäisiä vesihuoltoasioita, on tarvittavassa laajuudessa otettava huomioon myös naapurikuntien vesihuolto.
Yleiskaavan vesihuoltosuunnitelmasta tulee ilmetä selvitysalueen vesihuollon lähtötilanteesta, tulevan vedenkäytön ja viemärivesimäärien ennusteista ja perusteista, purkuvesistöistä ja vesivaroista sekä alustava suunnitelma tulevasta vesihuoltojärjestelmästä
kustannusarvioineen ja -vertailuineen. ( Suomen Rakennusinsinöörien Liitto RIL
ry.2010a)
Kun kaavoitus on edennyt asemakaavan tarkkuustasolle, voidaan maakunta- ja yleiskaavatasojen vesihuoltosuunnitelmiin pohjautuen laatia vesihuollon toteutussuunnitelma, jonka painopiste on lähinnä johtoverkon suunnittelussa. Toteutussuunnitelma
 Tontti- ja korttelitarkkuudella mitoituksen viimeistelyn
 Mitoitusvariaatioiden vaikutusten tutkimisen
 Rakentamisjärjestyksen vesihuollon kannalta
 Olemassa olevien rakenteiden tarkat investoinnit
 Verkkojen suunnittelun tonttitarkkuudella
 Kustannusarvion laadinnan. (Suomen Rakennusinsinöörien Liitto RIL ry.2010a,
Asemakaavan yhteydessä tulee laatia kunnallistekniikan yleissuunnitelma, joka esittää
maankäytön edellyttämät alustavat vesijohtojen, jäte- ja hulevesiviemäröinnin sekä
muiden mahdollisten johtojen reitit. Lisäksi siitä tulee käydä ilmi alueellisen kuivatuksen periaate. Verkostojen tarvitsemat tilavaraukset määritellään siis jo kaavoitusvaiheessa. (Suomen Rakennusinsinöörien Liitto RIL ry. 2014b, 171; Suomen kuntatekniikan yhdistys 2003, 21)
5.4. Hulevesiverkon suunnittelu
Maakuntakaavan tasolla hulevesien osalta tulee huomioida vaikutuksia taajamaympäristön pohjavesiin, Natura-alueisiin ja -vesistöihin, vesistöihin joista vettä hankitaan sekä
muihin tärkeisiin vesiensuojelukohteisiin. Maakuntakaavassa tulee ottaa huomioon
mahdolliset tulvavaara riskit ja toimet niiden välttämiselle sekä tehdä tarkasteluja valuma-alueilla huomioiden ylikunnallisten haittavaikutusten estäminen. (Hulevesiopas
2012,48)
Paljon hulevesiä tuottavilla alueilla saattaa olla laaja-alaisempia vaikutuksia, joten niiden sijoittelua ohjataan maakuntakaavassa. Näiden alueiden sijoittelua suunniteltaessa
tulee erityisesti huomioida hulevesien muodostuminen ja hallinta. (Tuikka 2015, 19)
Yleiskaavoitus täydentää maakuntakaavoituksen yhteydessä laadittuja selvityksiä ja
niissä tulee ottaa huomioon mahdollinen hulevesimäärien lisääntyminen ja tämän aiheuttamat tulvat ja vedenlaatuhaitat. Yleiskaavan ohessa on tarpeen tehdä suunnitelma
tai selvitys hulevesien vaikutusten arvioimiseksi ja niiden hallinnan tarpeiden ja keinojen selvittämiseksi. Yleiskaavassa tai osayleiskaavassa on mahdollista esittää yleispiirteisesti hulevesien käsittelyn toteuttamista varten vaadittavat tilavaraukset ja paikat.
Yleiskaavatasolla hulevesien hallintaan varatut alueet ovat kuitenkin useimmiten ohjeellisia ja alueen pääkäyttötarkoitus on eri. (Hulevesiopas 2012, 50).
Mikäli kunnan kehitys on voimakasta, on suositeltavaa laatia erillinen hulevesisuunnitelma riskikohtien kartoittamiseksi koko kunnan alueelle. Jotta vältyttäisiin hulevesien
lisääntymiseltä, on otettava huomioon olemassa olevien hulevesijärjestelmien kapasiteetti sekä tarvittavat tulvareitit. Laki tulvariskien hallinnasta (620/2010) velvoittaa
kunnat laatimaan tulvavaarakartat ja kartat, joista selviää mahdollisten tulvien vahingolliset seuraukset alueille, joilla on merkittävä hulevesitulvariski. Mahdolliset kunnan
hulevesiohjelmat tai -strategiat tukevat yleiskaavan laadintaa. (Hulevesiopas 2012, 49 50).
Asemakaavassa käydään läpi verkon mitoitus sekä tarkempi sijoittaminen, ja siinä tulee
varata tarpeellinen tilavaraus tarvittaville hulevesiverkon osille ja niiden toteuttamiselle.
Kaavassa on myös varattava tarvittava tila esimerkiksi imeyttämisen aiheuttamalle tilapäiselle lammikoitumiselle sekä katualueen ja maanteiden hulevesien epäpuhtauksien
suodattamiseen. Teollisuus- ja liikealueiden hulevedet tulisi käsitellä jo tonttialueella ja
katu- sekä pysäköintialueiden hulevedet viherkaistoilla, koska tällöin hulevesien hallinta
on selkeästi aiheuttajan vastuulla. (Hulevesiopas 2012, 52).
Hulevesien hallintaan saatetaan asettaa vaatimuksia asemakaavamääräyksissä. Esimerkiksi pohjavesialueelle sijoittuvassa asemakaavassa esitetään määräyksiä kattovesien
imeyttämisestä tontille. Erityisesti pohjavesialueilla sekä herkkien vesistöjen läheisyydessä hulevesien käsittelyä koskevat vaatimukset tulisi sisällyttää kaavamääräyksiin.
Kunnalla on myös mahdollisuus tehdä maanomistajien tai rakennuttajien kanssa maankäyttösopimuksia kaavoitukseen ja niiden toteuttamiseen liittyen. Näihin sopimuksiin
voidaan sisällyttää myös hulevesien käsittelyä koskevat ratkaisut. (Hulevesiopas 2012).
5.5. Kaavoitus ratkaisuista aiheutuvia kustannuksia
Seuraavassa esitetään viitteellisiä kustannusvaikutuksia, joita kaavoitusratkaisut voivat
aikaan saada kunnallistekniikkaa koskien. Kustannukset ovat kerätty internetistä ja ovat
vain suuntaa antavia, joten niitä ei voida käyttää varsinaisessa suunnittelussa.
Kaavoitus vaikuttaa osaltaan kunnallistekniikan joka osa-alueeseen: Millaiselle alueelle
kaava-alue sijoitetaan vaikuttaa pohjaolosuhteisiin. Se millaista käyttöä alueelle kaavoitetaan, ratkaisee osaltaan taas liikennemääriä. Näin se vaikuttaa katuluokkaan sekä mitoitusajoneuvoihin, jotka taas määrittävät pitkälti katurakenteen hinnan muodostumista
(taulukko 14). Taulukon 14 laskuissa on käytetty pohjamaan kantavuutena 35 MN/m2.
TAULUKKO 14. Kerrospaksuuksia katuluokan kantavuusvaatimuksen mukaan
Suodatin Jakava
Jakava m
Kantava m
Tieluokka m
Lukassa s on käytetty suodatinkangasta
Mitoitusajoneuvo määrää katualueen leveyttä ja määrittää yhdessä rakennekerrosten
kanssa kadun kokonaiskustannuksia (taulukko 15). Mitä enemmän alueella on liikennettä ja asukkaita, sitä suuremmat ovat myös vaatimukset mitoitukselle. Taulukkoon 15 on
kerätty katurakenteen viitteellisiä hintoja katuluokan ja mitoitusajoneuvon suhteen.
TAULUKKO 15. Kadun hinta yhdelle metrille katuluokan ja mitoitusajoneuvon suhteen.
Mitoitusajoneuvo
1 90,72
2 82,44
3 73,62
4 50,58
6 40,68
Alueelle määritelty käyttötarkoitus vaikuttaa kaava-alueen liikenneväylien määränä,
joka vaikuttaa taas suoraan tarvittaviin putkimetreihin. Putkimateriaalit ja putken koko
eli halkaisija ratkaisevat putkimateriaalikustannukset (taulukko 16).
TAULUKKO 16. Putkimateriaalikustannuksia
Edellä mainittujen hintojen perusteella saadaan selville erot esimerkiksi omakotitaloalueen ja kerrostaloalueen kunnallistekniikan rakennuskustannusten osalta. Voidaan päätellä tuleeko kunnalle halvemmaksi rakentaa vähemmän katuja korkeammilla vaatimuksilla kerrostaloalueelle, jossa on enemmän liikennettä ja todennäköisesti suurempi mitoitusajoneuvo vai rakentaa omakotitaloalue, jossa katumetrejä tulee enemmän, mutta kadun rakenteet ja putkikoot ovat pienemmät sekä edullisimman putkimateriaalin käyttö
voi olla mahdollista. Taulukossa 17 on esitetty kummankin alueen kustannukset oletetuilla katurakenteilla, putkimateriaaleilla ja -koilla sekä arvioiduilla syntyvien katumetrien eroilla.
TAULUKKO 17. Kerrostalo- ja omakotitaloalueen kunnallistekniikan kustannuserot.
katumetrit
2000 4s
1200 3s
Vesijohdon
putkimateriaali ja koko putkimateriaali ja koko putkimateriaali ja koko kustannukset
Omakotitalo PE 160
PVC SN8 250
Kerrostalo PE 225
PVC SN8 315
Taulukon 17 mukaan omakotitaloalueen rakentaminen tulisi kunnallistekniikan kannalta
halvemmaksi, mikäli katumetrit olisivat alueilla suhteessa 2000 ja 1200. Katumetrien
määrä tosin vaihtelee riippuen alueen laajuuden mukaan sekä asutuksen määrän mukaan. Mitä suurempi ero katumetreissä, sitä kannattavammaksi vaihtoehdoksi kerrostaloalue kyseisistä vaihtoehdoista nousee.
Aino Tuikka on opinnäytetyössään, Kunnallistekniikan suunnittelun liittämin osaksi
kaavoitusta, vuonna 2015 käsitellyt lumitilan puuttumisesta aiheutuvia kustannuksia.
Työssä käytettiin Oriveden kaupungin tuntihintaa aurauskalustolle (60€, alv 0%) ja 3 –
akselisen kuorma-autolle tuntihintaa (52€, alv 0%). Lumen kuljetus on arvioitu kestävän
kaksi päivää ja suoritettavan kaksi kertaa. Taulukoista 18 ja 19 selviää Tuikan työssään
arvioimat kustannukset auraukselle ja polanteen poistolle sekä kuormaukselle ja kuljetukselle. (Tuikka 2015)
TAULUKKO 18. Lumitan puuttumisesta aiheutuvia kustannusesimerkkejä, auraus ja
polanteen poisto Oriveden kaupungilla. (Tuikka 2015)
TAULUKKO 19. Lumitilan puuttumisesta aiheutuvia kustannusesimerkkejä, lumen
kuormaus ja kuljetus Oriveden kaupungilla. (Tuikka 2015)
KAAVOITUSRATKAISUIDEN VAIKUTUKSET KUNNALLISTEKNIIKKAAN
Seuraavassa tarkastellaan miten tehdyt kaavaratkaisut vaikuttavat kunnallistekniikan eri
osien suunnitteluun ja toteutukseen. Luvussa selviää myös mitkä kunnallistekniikan osat
muuttuvat ratkaisuiden myötä ja siten edellä mainituilla metodeilla saadaan selville mitkä kustannus tekijät muuttuvat mitenkäkin ratkaisuiden vaikutuksesta. Esimerkkeinä
käytetään Pirkkalan kunnan eri alueiden asemakaavoja sekä kunnan yleiskaavaa (liite
3). (Pirkkalan kunta 2016, Yleiskaava)
Tarkasteltaviksi alueiksi on valittu kaksi erilaista aluetta Pirkkalan kunnan sisältä. Nämä
alueet ovat Toivion alue (liite 4), joka on hieman syrjäisempää omakotitalo-aluetta ja
sijaitsee lähellä Tampereen rajaa sekä Naistenmatkantien alue (liite 5), joka taas on keskustan lähettyvillä oleva tiheään rakennettu asuinalue. (Pirkkalan kunta 2016, Asemakaavat)
Toivion alueella sijaitsee runsaasti omakotiasutusta ja alueella on paljon lähteitä sekä
pohjavettä. Ympärillä sijaitsee myös runsaita viheralueita. Naistenmatkantien alue on
aivan Pirkkalan keskustassa ja siihen kuuluu runsaasti kerrostaloja. Alue on muutenkin
tiheämpään asutettu kuten keskustat yleensä.
Kun tarkastellaan kaavoitusratkaisuiden vaikutusta kunnallistekniikkaan, on otettava
huomioon monia seikkoja. Monet näistä selviävät vain tekemällä erilaisia kokeita ja
tutkimuksia esimerkiksi maaperälle. Asioita jotka huomioidaan, ovat esimerkiksi kaavan sijoitus, käyttötarkoitus ja muoto, katujen sijainnin suunnittelu sekä mahdolliset
viheralueet. Iso merkitys on myös esimerkiksi maaperän laadulla sekä vanhojen vesi- ja
viemärilinjojen sijainnilla.
Jos alueella on pilaantunutta tai muuten hapanta tai emäksistä maaperää, aiheuttaa se
putkimateriaaleille omat erityisvaatimuksensa. Vanhojen linjojen sijainti vaikuttaa suuresti uuden verkon rakentamiseen, sillä uudet linjat joudutaan liittämään toimivaan, jo
olemassa olevaan verkkoon. Tällöin liittymisen vaatimat matkat eivät saisi olla liian
6.1. Toivion alue
Toivion kaava-alue sijoittuu alueelle, jossa on suhteellisen suuret korkeusaseman vaihtelut sekä yleisesti kosteat pohjaolosuhteet. Nämä vaikuttavat omalta osaltaan kadun
rakenteiden suunnitteluun ja toteutukseen, kuten esimerkiksi kerrosten paksuuksiin,
mahdollisiin pohjanvahvistustöihin sekä lisäävät louhinnan tarvetta katua varten. Korkeuden vaihtelut voivat myös lisätä tarvetta vesihuoltoverkon pumppaamoille. Toivion
alue sijaitsee myös lähellä Tampereen rajaa, jolloin alueen kuivatusta sekä vesihuoltoa
suunniteltaessa voi olla tarpeen huomioida Tampereen vastaavat ratkaisut.
Koska alueella sijaitsee pääsääntöisesti omakotiasutusta, on katujen käyttäjiä vähemmän
ja täten liikennemäärät pienemmät. Tästä johtuen kadun rakenteiden kantavuus sekä
geometriset ja muut vaatimukset eivät ole yhtä kovat kuin runsasliikenteisillä alueilla.
Toisaalta asutus leviää laajalle alueelle ja tällöin tarvittavien katujen määrä kasvaa.
Koska katujen luokitus on alhainen, voidaan kadut suunnitella kapeammiksi eli pienemmälle mitoitus ajoneuvolle.
Kun kaava-alueelle sijoitetaan omakotiasutusta, on asukasmäärät pienemmät ja tällöin
myös syntyvän jäteveden sekä käyttöveden menekin määrät ovat pienemmät. Tämä tarkoittaa siis käytännössä mahdollisuutta pienempien putkikokojen käyttämiseen. Omakotiasutuksen johdosta alueella on vähän päällystettyä pintaa, mikä helpottaa hulevesien
imeyttämistä jo tonteilla maaperään. Tällöin johtamista tarvitsevien hulevesien määrä
pienenee. Hulevesijärjestelmässä on otettava toisaalta huomioon tonteille mahdollisesti
jäävät lähdekaivot tai muut pohjamaan vesiä ohjaavat ratkaisut.
Toivion kaava-alueella katujen sijoittelu helpottaa monelta osin talvi- sekä muuta kunnossapitoa. Useimmiten on mahdollisuus esimerkiksi aurattujen lumien sijoittaminen
viheralueelle, jolloin säästytään lumien pois kuljetukselta. Kadut ovat myös sijoitettu
siten, että niin sanottuja umpiperiä on vähän, jolloin saneerausvaiheessa työnaikaisen
kulkemisen järjestäminen on paljon helpompaa.
Vaikka alueen kadut on mahdollista suunnitella kapeammiksi, tulee niitä silti määrällisesti paljon. Tämän vuoksi myös vesihuoltoverkon sekä hulevesijärjestelmien pituus on
runsas: joten vaikka putken kokoluokassa pystyttäisiin säästämään, saattaa kustannukset
silti nousta suuriksi putken metrimäärän vuoksi. Vaikka kadut ovat yleisesti ottaen kierrossa, on alueella muutamia paikkoja, joissa katualueen päättymisen takia vesijohtoverkko todennäköisesti joutuu umpiperään. Tästä saattaa seurata veden paineen sekä
laadun heikkenemistä ja siksi tällaisia tilanteita tulisi välttää.
Alueelle kaavoitetut viheralueet helpottavat huomattavasti hulevesien johtamista ja
imeytystä. Ne mahdollistavat lumien aurauksen kadulta viheralueelle ja hoitavat muutenkin hulevesien imeyttämistä. Viheralueille voidaan myös purkaa muita syntyviä
6.2. Naistenmatkan alue
Naistenmatkan kaava-alueella sijaitsee vesistön läheisyydessä, suhteellisen laakealla
alueella, jossa on pieniä korkeuseroja. Tällöin kunnallistekniikan suunnittelussa tulee
huomioida huolella läheiset vesialueet ja niiden suojelu. Koska alue on Pirkkalan kunnan keskusta-aluetta, on siellä runsaasti asukkaita, palveluita sekä liikennettä. Edellä
mainitut asiat vaikuttavat katujen luokitukseen ja täten myös katujen suunnitteluun, kuten kantavuuteen, leveyteen ja rakennekerroksiin. Alueen muutenkin keskeinen sijainti
kunnassa tuottaa vaatimuksia vesihuoltoverkolle sekä hulevesiverkolle, sillä alueella
sijaitsee ratkaisevia solmukohtia kyseisissä verkoissa, jotka vaikuttavat muihin alueisiin.
Alueella sijaitsee asutusta, etenkin kerrostaloja ja liiketiloja. Tämä tarkoittaa, että alueella on runsaasti asukkaita, enemmän liikennettä ja useampia liikennemuotoja. Mainitut asiat vaikuttavat katujen suunnittelussa siten, että vaaditut kantavuudet ja kerrokset
ovat suuremmat. Myös katujen leveyksien tulee olla suuremmat. Vaikka alueella on
runsaasti asukkaita, on asutus keskittynyt pienemmälle alueelle kuin esimerkiksi omakotitaloalueilla. Tämän vuoksi katuja tulee vähemmän, mutta isompina ja leveämpinä,
eikä tarvita niin paljon erillisiä tonttikatuja tonteille kulkemiseen. Alueen keskeinen
sijainti kunnassa ja asutusmuoto vaikuttavat myös siihen, että katujen geometriat suunnitellaan ja toteutetaan mahdollisimman tasaisiksi.
Kerrostalojen ja liiketilojen sijainti kaava-alueella vaikuttaa käyttöveteen siten, että paine-erot ovat suuremmat koska käyttövesi pitää saada pumpattua korkeammalle. Käyttäjien sijainti erillään isoissa ryppäissä vaikuttaa siihen, että putkikoot tulevat suuremmiksi, jotta tarvittavat määrät vettä saadaan johdettua käyttäjille. Hulevesien kohdalla johdettavien vesien määrä kasvaa, koska alueella on runsaasti päällystettyä pintaa, eivätkä
hulevedet imeydy maaperään yhtä tehokkaasti alueella. Koska rakennusten määrä saattaa olla vähäisempi kuin omakotitalo-alueilla, on rakennusten aiheuttamat hulevesimäärät alueella mahdollisesti vähäisemmät. Myös leveät kadut, joissa on järeämmät rakennekerrokset, vaativat hyvän kuivatuksen ja johtavat hulevesiä enemmän järjestelmään
kuin esimerkiksi Toivion alueen kapeammat kadut.
Koska alueella on katuja harvemmassa kuin esimerkiksi omakotialueella, on niiden
yleinen kunnossapito helpompaa. Kadut ovat myös hyvin kierrossa, jolloin mahdolliset
kunnostustyöt eivät katkaise kulkua tieltä kokonaan eikä katurakenteen alla kulkevaan
vesijohtoverkkoon muodostu umpiperiä, joissa veden laatu ja paine pääsisi heikkenemään. Tällaisella alueella, jossa kadut ovat suunniteltu harvempaan, ei tule yhtä paljon
katumetrejä kuin paljon tonttikatuja sisältävällä alueella. Tästä syystä putkimetrejä tulee
vähemmän, mutta alueella putken materiaalivaatimukset ja halkaisija saattavat olla suuremmat johtuen asukkaiden määrästä ja kadun luokituksesta.
Kaava-alueella sijaitsee viheralueita, joiden hyödyntäminen lumiensijoituspaikkana tai
vastaavasti hulevesien purussa on todella vaikeaa. Alueilla kuitenkin imeytyy sadevesiä,
jolloin ne itsessään vähentävät hieman syntyvien hulevesien määrää.
Työn tarkoitus oli saada selville riippuvuuksia kaavoituksen, kunnallistekniikan ja sen
eri osien välillä. Eritasoisia kaavoja tutkiessa huomasi selvästi, kuinka maakunta- sekä
yleiskaavan vaikutukset kunnallistekniikkaan eivät ole kovinkaan suuret. Nämä kaavatasot ovat muutenkin yleispiirteisiä ja ohjeita antavia, mutta ne määrittävät kuitenkin
suurelta osalta alueen sijainnin kunnassa. Näin määräytyvät alueen pohjaolosuhteet ja
mahdolliset naapurikuntien tai suojeltavien alueiden, kuten pohjavesialueiden vaikutukset. Edellä mainitut saattavat vaikuttavat osaltaan rakennekerroksiin sekä hulevesi- ja
vesihuoltoverkon suunnitteluun ja toteutukseen.
Esimerkiksi omakotitaloalueen sijoittaminen kostealle alueella, jossa saattaa sijaita
pohjavettä, on parempi ratkaisu kuin kerrostaloalueen sijoittaminen, koska katujen rakenteet yleisesti ottaen ovat heikommat ja syntyvien jätevesien määrä on pienempi. Syrjäisemmille seuduille on myös hyvä sijoittaa kyseistä asutusmuotoa tai muu vastaava
harvempi maan käyttömuoto. Kerrostaloasumisen sijoittamista keskustan läheisyyteen
kannattaa suosia sen aiheuttaman kunnallistekniikan selkeyden vuoksi.
Asemakaavalla on suurin merkitys kunnallistekniikan suunnittelussa, sillä se määrittää
alueen tarkemman käyttötarkoituksen, kuten asumismuodon ja viheralueet. Siinä määritellään myös katujen sijainti ja määrä, mikä vaikuttaa suuresti myös vesihuolto- sekä
hulevesiverkkoon.
Kunnan hyvän palvelutason ja kunnallistekniikan laadun säilyttämisen vuoksi tiheämpi
kaavoitus, joka sijoittuu pienemmälle alueelle ja sisältää määrällisesti vähemmän kunnallistekniikkaa, oli parempi. Varsinkin keskustan lähettyvillä kannattaa pyrkiä asumismuodoltaan kerrostaloasumiseen, jolloin pienemmälle alueelle saadaan enemmän
käyttäjiä. Tällöin katurakenteiden vaatimukset toki kasvavat ja niiden rakentamiskustannukset saattavat nousta, mutta kunnossapidon, hyvän vesihuolto- ja hulevesiverkon
ylläpito helpottuu.
Alueen suunnittelussa tulee ottaa huomioon katujen sijoittelu siten, että vältyttäisiin
mahdollisista umpiperiltä, jolloin veden laatu ja kulkuyhteydet erikoistilanteissa pystytään paremmin takaamaan kaikille käyttäjille. Tiheä kaavoitus yleensä tarkoittaa sitä,
että täytyy kiinnittää enemmän huomiota hulevesiverkkoon, sillä imeytyspintaa ei ole
yhtä paljon eikä avokuivatusjärjestelmien käyttäminen todennäköisesti onnistu tehokkaasti.
Tulevaisuuden suunnittelussa tulee siis huomioida millaiseen suuntaan kuntaa halutaan
kehittää. Voidaan rakentaa laajoja omakotitaloalueita, mikä johtaa runsaaseen katujen
sekä muun kunnallistekniikan määrään, mutta vaatimukset kunnallistekniikan suunnittelussa ovat pienemmät ja kunnossapito täten helpompaa ja hieman halvempaa puhuttaessa korjaustoimista. Vaihtoehtoisesti voidaan pidättäytyä suppeammassa alueessa, johon
sijoitetaan kerrostaloasumista. Tällöin kunnallistekniikka on dynaamisempaa ja asutus
pysyy lähempänä palveluita. Kunnallistekniikan osat tulevat suuremmiksi ja niiden
suunnittelulle on kovemmat vaatimukset, vaikkakin määrällisesti kunnallistekniikkaa ei
tule yhtä paljoin kuin omakotitaloalueella. Korjaaminen saattaa tulla kalliimmaksi johtuen järeämmistä ja isommista rakenteista sekä kokoluokista.
Kannattaisi välttää myös umpiperien muodostumista, koska kunnallistekniikan tavoite
on luoda toimiva ja tasavertainen palvelutaso kaikille sen käyttäjille. Umpiperäratkaisut
eivät palvele kaikissa mahdollisissa tilanteissa kaikkia samalla tavalla. Esimerkiksi kadulla umpiperä aiheuttaa ongelmia korjaus sekä mahdollisesti talvikunnossapidon tilanteissa. Vesijohtoverkon vedenpaine ja laatu saattavat heiketä umpiperään mentäessä,
sillä vesi voi seistä perällä kauankin. Joten jos jotain korjaisin, poistaisin kaikki umpiperät mahdollisuuksien mukaan kunnallistekniikasta ja välttäisin jatkossa niiden muodostumista kokonaan.
Itse työtä tehdessäni havaitsin erityisesti sen, että kaavoitus vaikuttaa yllättävänkin paljon kunnallistekniikan suunnitteluun sekä toteutukseen. Itse en odottanut, että jokainen
kaavataso vaikuttaisi niin paljon kuin ne lopulta vaikuttivat, sillä onhan kunnallistekniikan rakentaminen kuitenkin suunniteltava aina tapauskohtaisesti paikasta riippuen, esimerkiksi millaista asutusta asemakaavassa sijoitetaan alueelle, joka yleiskaavassa on
määritelty asuinalueeksi. Asumismuodot taas vaikuttavat veden käyttöön, jäte- ja hulevesien syntymiseen sekä katujen määrään, leveyteen ja kantavuuteen. Kyllähän toki oli
tiedossa, että mitä kaavat määrittävät, mutta työn kautta kokonaiskuva hahmottui paljon
Maankäyttö- ja rakennuslaki 5.2.1999/132. Luettu 22.2.2016.
http://www.finlex.fi/fi/laki/ajantasa/1999/19990132?search[type]=pika&search[pika]=
maank%C3%A4ytt%C3%B6-%20ja%20rakennuslaki
Ympäristönsuojelulaki 27.6.2014/527. Luettu 22.2.2016.
http://www.finlex.fi/fi/laki/ajantasa/2014/20140527?search[type]=pika&search[pika]=y
mp%C3%A4rist%C3%B6nsuojelulaki
Vesihuoltolaki 9.2.2001/119. Luettu 22.2.2016.
http://www.finlex.fi/fi/laki/ajantasa/2001/20010119?search[type]=pika&search[pika]=v
esihuoltolaki
Vesilaki 27.5.2011/587. Luettu 22.2.2016.
http://www.finlex.fi/fi/laki/ajantasa/2011/20110587?search[type]=pika&search[pika]=v
esilaki
Pirkkala 2016a. Kuntainfo. Pirkkala pähkinänkuoressa. Luettu 18.3.2016.
http://www.pirkkala.fi/kuntainfo.
Pirkkala 2016b. Palvelut. Asuminen ja rakentaminen. Kaavoitus. Yleiskaava. Luettu
7.4.2016. https://pirkkala-fi.aldone.fi/site/assets/files/10005/yk1.pdf.
Pirkkala 2016c. Palvelut. Asuminen ja rakentaminen. Kaavoitus. Asemakaava. Toivio.
Luettu 7.4.2016. https://pirkkala-fibin.aldone.fi/@Bin/bb1416de946097de04dc977b7ad599e0/1461752709/application/pdf
/154638/018%20Toivio.pdf
Pirkkala 2016d. Palvelut. Asuminen ja rakentaminen. Kaavoitus. Asemakaava. Naistenmatka. Luettu 7.4.2016. https://pirkkala-fibin.aldone.fi/@Bin/20198e5a36829287db3906fb3fc4bee1/1461752760/application/pdf/
154595/007%20Naistenmatka.pdf
Ramboll Finland Oy 2012. Tuhkarakentamisen käsikirja: Energiantuotannon tuhkat. väylä-, kenttä- ja maarakenteissa. Luopioinen: Ramboll Finland Oy.
Siukkola M. 2005. Jätevesiviemäristön tulvimiseen liittyvät vastuut sekä vahinkojen
esto ja mitoitus. Diplomityö. Luettu 1.4.2016.
http://www.vvy.fi/files/2573/Diplomityo_Siukkola.pdf
Suomen Kuntaliitto. 2012. Hulevesiopas. Helsinki.
Suomen kuntatekniikan yhdistys. 2003. Katu 2002 Kadunrakennuksen tekniset ohjeet.
Suomen Rakennusinsinöörien Liitto RIL ry. 2010a. RIL 237-1-2010 Vesihuoltoverkkojen suunnittelu. Perusteet ja toiminnallisuus. Helsinki: Suomen Rakennusinsinöörien
Liitto RIL ry.
Suomen Rakennusinsinöörien Liitto RIL ry. 2010b. RIL 237-2-2010 Vesihuoltoverkkojen suunnittelu. Mitoitus ja suunnittelu. Helsinki: Suomen Rakennusinsinöörien Liitto
Suomen Rakennusinsinöörien Liitto RIL ry. 2014b. RIL 262-2014 Taitava kuntarakennuttaja. Helsinki: Suomen Rakennusinsinöörien Liitto RIL ry.
Tuikka A. 2015. Opinnäytetyö. Kunnallistekniikan suunnittelun liittäminen osaksi kaavoitusta
Ympäristö. Elinympäristö ja kaavoitus. Maakuntakaavoitus. Luettu 27.4.2016.
http://www.ymparisto.fi/fiFI/Elinymparisto_ja_kaavoitus/Maankayton_suunnittelujarjestelma/Maakuntakaavoitus
Liite 1. Colebrookin nomogrammi, karkeuskerroin k=0,2 mm. (Suomen Rakennusinsinöörien Liitto RIL ry 2010b)
Liite 2. Colebrookin nomogrammi, karkeuskerroin k=1,0 mm. (Suomen Rakennusinsinöörien Liitto RIL ry 2010b)
Liite 3. Osa Pirkkalan yleiskaava (Pirkkala b 2016)
Liite 4. Osa Toivion alueen asemakaavasta (Pirkkala c 2016)
Liite 5. Osa naistenmatkan yleiskaavasta (Pirkkala d 2016)
VIEMÄRIPUTKIEN MATERIAALIT JA ASENTAMINEN – Betoni ja muovi
PAALUTUSTYÖMAAN KUSTANNUSVERTAILU Yhdyskuntatekniikka Hyväksytty ___.___._____ __________________________________
Oulun kaupunki tekninen keskus KUNTATEKNIIKAN SUUNNITTELUN LAADUN ARVIOINNIN KEHITTÄMINEN Merja Kaikkonen
PIENTALON SUUNNITTELU Jussi Ranne Opinnäytetyö
PAALUTUSTYÖN JOHTAMINEN Opinnäytetyö (AMK) Rakennustekniikan koulutusohjelma
RAKENNUSINSINÖÖRIEN JA -MESTAREIDEN SIJOITTUMINEN TYÖELÄMÄÄN Savonia-ammattikorkeakoulun tekniikan yksikkö
KATU- JA VESIHUOLLON SUUNNITTELU SUOMESSA CASE: Hyvinkään kaupungin kuntatekniikan suunnittelu; katu- ja vesihuoltosuunnitelmat
RAKENTAVAA RALLIA